cyanic-selkie/wikianc huggingface dataset:
מיניטל
טכנולוגיה
כשמיניטל מחובר המודם שלו מחייג לרוב למספר מיוחד המחובר ל-PAVI (Point d'Accès VIdéotexte - נקודת גישה לווידאוטקס). ה-PAVI מעביר מידע חזרה אל השרתים של החברה או השירות באמצעות רשת מיתוג המנות הצרפתית Transpac.
טכנית, השם "מיניטל" מתייחס למסופים, בעוד הרשת נקראה טלטל (Teletel).
מיניטל והאינטרנט
מיניטל נחשבת כגורם שעיכב את פריסת האינטרנט בצרפת, כיוון שסיפקה גישה מהירה ובטוחה לשירותים שימושיים רבים, ללא צורך במחשב אישי. עדיין יש למיניטל יתרונות על פני האינטרנט: היא אינה מצריכה תשלום דמי מנוי (מלבד הרשמה כמנוי טלפון), אינה מצריכה קנייה ותחזוקה של מחשב ובעייתית פחות מהאינטרנט בסוגיות בטיחות של תשלומים בכרטיסי אשראי ושל מידע אישי. כמו כן, מיניטל מבוססת על סטנדרטים מוגדרים היטב ולכן כמעט ואין בעיות תאימות.
מאידך, יש הטוענים כי בזכות מיניטל היו הצרפתים רגילים כבר לביצוע עסקאות מקוונות ולכן קידמו בברכה את האינטרנט שהציע ערך מוסף ויתר נוחות ממיניטל.
ב-1986 סטודנטים מאוניברסיטאות בצרפת השתמשו במיניטל לארגון שביתה ארצית - דוגמה מוקדמת לשימוש במדיה דיגיטלית ליצירת שותפות טכנו-פוליטית.
אם אפס רבע הקן
אִם אָפֵס רֹבַע הַקֵּן הוא פיוט סליחות הנאמר בחודש אלול ובעשרת ימי תשובה שנכתב על ידי רבי אפרים בר יצחק מרגנסבורג, אשר שמו מופיע באקרוסטיכון: אפרים בר רב יצחק חזק. הפיוט נאמר על ידי קהילות אשכנז באחד מימי עשרת ימי תשובה, וזאת בהתאם למנהג אשכנז לומר כל יום של עשרת ימי תשובה פיוט שבמרכזו עקידת יצחק. ברוב קהילות ספרד, הפיוט נאמר בכל ימי הסליחות החל מתחילת חודש אלול. בנוסח הספרדי-ירושלמי הפיוט נאמר גם לפני תקיעות השופר של היום השני של ראש השנה.
תוכן הפיוט
הפיוט נפתח במילים "אם אפס רבע הקן" שפירושן, שהסתיימה התקווה לחידוש קרוב של עבודת הקורבנות במקדש. קן הציפורים – שהוא הקרבן שהיה מביא גר לאחר גיורו. לאחר החורבן תקנו שגר, שאינו יכול להביא את הקרבן בגלל החורבן, יפריש בצד, סכום קטן של "רבע" שבו יקנה את הקורבן בו הוא חייב לכשיבנה המקדש. רבן יוחנן בן זכאי ביטל תקנה זו מפני החשש למעילה בכסף המיועד לקרבן.
מכאן בעל הפיוט אומר שהתקווה לבניית המקדש בקרוב אפסה, ו"אהל" (אוהל מועד) התרוקן – ולא נותר לנו אלא "אב זקן" – הוא אברהם אבינו.
מכאן בעל הפיוט מזכיר את זכות האבות ובעיקר את מעשה עקדת יצחק, הכתוב בתורה ומבוסס על מדרשים שונים המדברים על העקדה, וזאת תוך שיבוץ קטעי פסוקים מהתנ"ך.
הפיוט מסיים בבקשה לזכור את הברית של אברהם ושל יצחק, ומסיים במילים "אל מלך יושב על כיסא רחמים" המהווה פתיחה לקטע הנאמר לאחר הפיוט -.
ניגונים לפיוט
הפיוט בקהילות אשכנז נאמר ללא מנגינה מיוחדת, אלא בניגון כללי של סליחות, כמו ברוב פיוטי אשכנז. בקהילות ספרד, הפיוט זכה ללחנים רבים ושונים בהתאם לעדות שבהן הוא נאמר. בין השאר, הולחן הפיוט על ידי ארנו נאדל.
גבינה שווייצרית
גבינה שווייצרית הוא שם כולל למגוון סוגי גבינה הדומים בצורתם לגבינה השווייצרית אמנטל. צורת הגבינה מתייחדת בכך שהיא כוללת בועות (חורים) חלולות קטנות. הגבינות השווייצריות ידועות באיכותן בשווייץ ומחוצה לה. המונח "גבינה שווייצרית" נפוץ בארצות הברית, קנדה, אוסטרליה, ישראל ומדינות נוספות.
בייצור גבינה שווייצרית נהוג להשתמש בשלושה סוגים של חיידקים: Streptococcus thermophilus, Lactobacillus ו-Propionibacter. לקראת סוף תהליך הייצור מכלה הפרופיוניבקטר את חומצת החלב שהפרישו החיידקים האחרים, ומשחרר פחמן דו-חמצני היוצר אט אט את הבועות החלולות. באופן כללי, ככל שהבועות גדולות יותר, כך ניכר יותר טעם הגבינה. הסיבה לכך היא שככל שיינתן לחיידקים יותר זמן "לעבוד" על הגבינה, כך יוכלו להעניק לגבינה יותר טעם.
גבינות שווייצריות נושאות את שם האזור בו הן מיוצרות, כשאזורים רבים בשווייץ מתמחים דווקא בייצור גבינה שווייצרית מסוימת, אותה הם משפרים מזה מאות שנים. השווייצרים גאים מאוד במסורת ובאיכות הגבינות שלהם ורואים בהן את הגבינות הטובות בעולם. הדחף לפתח ולשפר את איכות הגבינות, נובע מהצורך לחפות על הקושי של השווייצרים לייצא מוצרים חקלאיים פשוטים במחיר תחרותי. קושי זה נובע מהמחסור שלהם בקרקע מישורית נוחה לחקלאות ומקשיים בתובלת מוצרים באזור הררי. הקושי בהובלה גרם גם לבחירת מוצרים חקלאיים בעלי חיי מדף ארוכים, כמו גבינות קשות ויין, לענפי הייצוא של שווייץ.
"גבינת ההלווטים" - הייתה ידועה עוד בתקופת האימפריה הרומית כגבינה הראויה לשולחנם של מלכים. השם מיוחס עד היום לגבינת אמנטל המיוצר בעמק (בגרמנית Tal) אמן (Emmen) על ידי שווייצרים הרואים בעצמם צאצאים ישירים של ההלווטים. גבינת גרוייר מאזור האלפים הצרפתיים מוזכרת במסמכים משנת 1115. גבינת אפנצלר היא בת אותה מאה.
פורום רומאנום
הפורום הרומאי (בלטינית: forum romanum - פורום רומאנום; באיטלקית: Foro Romano) אשר שרידיו נמצאים ברומא היווה את מרכז רומא העתיקה ומרכז האימפריה הרומית. הפורום נקרא בתקופה הרומית "הפורום הגדול" - פורום מאגנום (forum magnum) או פשוט הפורום. הפורום, החשוב ביותר באימפריה הרומית, השתרע במשטח הישר, שבין שתי גבעות גבעת הקפיטולין (Capitoline) - מושב הממשל - לבין גבעת הפלטין (Palatine) - מושב האצולה הרומאית. הפורום שימש מרכז לאסיפות עם, לבתי המשפט, שהיו פומביים, ולקרבות גלדיאטורים בימי הרפובליקה הרומית. לאורך הפורום היו חנויות מקורות ושווקים. בנוסף, היה הפורום מרכז לטקסים דתיים והוצבו בו מונומנטים חשובים של העיר. במרכז הפורום עברה הויה סקרה - "הדרך קדושה" בה עברו התהלוכות הדתיות ותהלוכות הניצחון.
הפורום ננטש בהדרגה במהלך מאות השנים שלאחר שקיעת האימפריה הרומית. התאריך המדויק של נטישתו המוחלטת אינו ברור, שכן הוא עבר תקופות של הזנחה, הרס ושימוש חוזר לאורך ההיסטוריה. אולם בימי הביניים הפורום היה כבר נטוש ברובו, וחורבותיו שימשו מקור לחומרי בנייה. כיום, הפורום רומאנום הוא אתר ארכיאולוגי ואטרקציה תיירותית פופולרית המציגה את שרידי המרכז האזרחי של רומא העתיקה.
המונח פורום הפך למקובל לתיאור מקומות דומים בעולם המערבי, ובהשאלה, לתיאור מקום בו נערך דיון ציבורי.
תמצית
לפורום רומאנום ברומא יש היסטוריה עשירה המשתרעת על פני מאות שנים. הוא הוקם במאה ה-7 לפני הספירה ושימש כלב החיים הפוליטיים, הדתיים והחברתיים הרומיים. הפורום היה עד לאירועים משמעותיים כמו בניית מקדש סטורנוס ובזיליקת אמיליה. הפורום חווה גם הרס ובנייה מחודשת, כולל לאחר השריפה של 210 לפנה"ס וביזת רומא על ידי הגאלים ב-390 לפנה"ס.
הוויזיגותים בזזו את רומא בשנת 410 לספירה, והאימפריה הרומית המערבית נפלה בשנת 476 לספירה. אירועים אלו עיצבו את משמעות הפורום בהיסטוריה הרומית וגרמו בסוף לכך שבמהלך המלחמות הגותיות במאה ה-6, נגרם לפורום רומאנום ברומא נזק והידרדרות משמעותיים. הסכסוכים בין האימפריה הביזנטית לממלכה האוסטרוגותית הביאו למצור ולביזה של רומא, שהובילו להרס של מבנים ומונומנטים, כולל אלה באזור הפורום.
הפורום, שהיה פעם מרכז אזרחי תוסס, הוזנח ושימש מאוחר יותר כמחצבה לחומרי בניין. עם זאת, במאות מאוחרות יותר, מאמצי השיקום סייעו לשמר את משמעותו ההיסטורית. הפורום ירד מחשיבותו ונזנח בהדרגה לטובת מקומות אחרים. עם זאת, חורבותיה נותרו עדות לפארה של רומא העתיקה וממשיכות לרתק את המבקרים כיום.
מבני הפורום
כיום הפורום כולל שרידים של הבניינים הבאים:
חפירות ושימור
תיאורים מן המאה ה-8 המתארים את הפורום מציינים כי מבני הפורום החלו להיהרס מחוסר תחזוקה ושימוש. במהלך ימי הביניים, מרבית מבני הפורום נקברו מתחת להריסותיו ולערמות האדמה שהצטברו בעמק, והעמק נקרא "קאמפו ואצ'ינו" ("Campo Vaccino"), באיטלקית "שדה הבקר".
שובו של האפיפיור אורבנוס החמישי מאביניון בשנת 1367 הביא לעניין חדש של הציבור בפורום - הן מטעמים אומנותיים והן תוך רצון להשתמש במבנים בשימוש משני, כחומרי בנייה לבניית מבנים חדשים ברומא.
אמנים ציירו את הפורום במאות ה-15 וה-16, ובמאה ה-18 החלו ארכאולוגים חובבים לחפור בשרידי הפורום.
החפירה הארכאולוגית הראשונה נערכה על ידי קארלו פיאה בשנת 1803 אשר גילה את קשת ספטימוס סוורוס. חשיפתו של הפורום, כמו כל מרכז העיר רומא בוצעה על ידי השלטון הפשיסטי בשנות ה-40 של המאה ה-20 כדי לסמל את שובה של רומא למעמדה בעולם העתיק.
פורומים נוספים שהיו ברומא
ברחבי העיר רומא היו מספר פורומים נוספים. החשובים שבהם הם הפורומים הקיסריים הכוללים את פורום קיסר (פורום איליאום), פורום אוגוסטוס (פורום אוגוסטום), פורום נרבה, ופורום טראיאנוס.
להקות בנות שיאניות מכירות
להקת בנות היא הרכב מוזיקלי שבו חברות רק זמרות נשים. המונח "להקת בנות" משמש גם במובן צר יותר בארצות הברית, כדי לציין את הגל של להקות פופ אמריקניות, שרובן הושפעו מדו-וופ, ושגשגו בסוף שנות החמישים ותחילת שנות השישים. בשנות החמישים המאוחרות החלו להקות הבנות לצבור תאוצה כאשר הצליחו להיכנס למצעדי העולם הבולטים ביותר, כגון הבילבורד הוט 100, ומצעד הסינגלים הבריטי. הסופרימס הצליחו לכבוש את פסגת מצעד הבילבורד הוט 100 12 פעמים, באותה תקופה בה התחרו בלהקת הביטלס. בתקופות מאוחרות יותר, להקות בנות החלו להתעסק בסגנונות שונים נוספים, כגון דיסקו, R&B עכשווי, קאנטרי, דאנס, פופ וכולי. כמו כן, מאז סופו של העשור הראשון של המאה ה-21, באו מדרום קוריאה מספר להקות בנות אשר הפכו בחלקן לבינלאומיות, ולנמכרות בסדר גודל כזה שהכניס אותן לרשימה הנוכחית.
להקות בנות שיאניות מכירות ברחבי העולם
להקות בנות שתקליטיהן נמכרו בלמעלה מ-20 מיליון עותקים
הערה: רשימה זו אינה כוללת את להקת הסופרימס (1959–1977), שמכירות השיא הכוללות שלה אינן ידועות במדויק. האומדנים נעים בין 20 מיליון תקליטים ועד 100 מיליון תקליטים, על בסיס 29 אלבומי אולפן בלבד.
כלל העולם
לפי הספר The Book of Golden Discs, של ג'וזף מורל, השיר הנמכר ביותר בכל הזמנים של להקת בנות הוא "Yes Sir, I Can Boogie" של באקארה, שנמכר בלמעלה מ-18 מיליון עותקים ברחבי העולם. עם זאת, הדבר לא אושר באופן רשמי על ידי איגוד תעשיית הקלטות כלשהו. כמו כן, בטבלה שלהלן ניתן לראות את שלושת השירים הנוספים העשויים להחזיק בתואר זה:
אוסטרליה
מכירות המבוססת על תארים בלבד
מכירות המבוססת על תארים + סטרימינג דיגיטלי לפי דרישה
צרפת
על סמך הערכות שונות השיר הנמכר ביותר בכל הזמנים של להקת בנות הוא "" של לאס קטשופ.
שירים שקיבלו את תואר היהלום בלבד (750,000 עותקים)
שירים שקיבלו את תואר היהלום בלבד (250,000 עותקים)
גרמניה
מכירות המבוססת על תארים בלבד
מכירות המבוססת על תארים + סטרימינג דיגיטלי לפי דרישה
יפן
להלן עשרת השירים הנמכרים ביותר בכל הזמנים ביפן של להקות בנות:
ניו זילנד
להלן השירים שקיבלו את תואר הפלטינה מטעם איגוד תעשיית ההקלטות הניו זילנדי (RMNZ). מאז נובמבר 2014, החלו לשלב נתוני סטרימינג במכירות, דבר שאינו מאפשר השוואה לשירים שיצאו קודם לכן.
מכירות המבוססת על תארים בלבד
מכירות המבוססת על תארים + סטרימינג דיגיטלי לפי דרישה
לפני הענקת התארים (2010–2017)
קוריאה הדרומית חוותה ירידה דרסטית בהיקף המכירות של המוזיקה הדיגיטלית, שהחלה בסוף 2012. מחיר ההורדות הדיגיטליות היה מופקע, וכתוצאה מכך, אף שיר של להקת בנות שיצא מאז 2013 לא נמכר בשלושה מיליון עותקים או יותר.
אחרי הענקת התארים (2018–הווה)
Gaon הפסיקו לפרסם את נתוני המכירות הדיגיטליות בדצמבר 2017. עם זאת, החלו להעניק תארים בגובה של 2,500,000 עותקים כתואר פלטינה. כל שיר שיצא לאחר 1 בינואר 2018 זכאי לקבל תואר.
שוודיה
בשוודיה הוענקו מעט תארים לפני 1996, כך ששירים שיצאו לפני תאריך זה אינם נכללים ברשימה זו. ישנן שלוש רמות שונות של תארים מאז 1996; משנת 1996 עד יוני 2003 תואר הזהב/הפלטינה לשירים היה שווה ערך ל-15,000/30,000 עותקים, מיולי 2003 עד ספטמבר 2010 היה שווה ערך ל-10,000/20,000 עותקים ומאוקטובר 2010 ואילך. כאשר נתוני סטרימינג משולבים בנתוני המכירות, תואר הזהב/הפלטינה שווה ערך ל-20,000/40,000 עותקים.
מיה פארו
ילדות ונעורים
נולדה בשם מריה דה לורדס וילריס-פארו בלוס אנג'לס שבקליפורניה, לג'ון פארו (במאי סרטים אוסטרלי) ומורין או'סאליבן (שחקנית המוכרת בעיקר בזכות תפקידה כג'יין בסדרת סרטי "טרזן").
להקות בנות שיאניות מכירות
שוודיה
מכירות המבוססת על תארים בלבד
מיה פארו
ילדות ונעורים
פארו גדלה בבוורלי הילס, קליפורניה, בבית קתולי אדוק. היא תוארה על ידי משפחתה כילדה תמהונית ומלאת דמיון. כשהייתה בת שנתיים, הופיעה לראשונה בסרט תיעודי קצר, "עיסוקים לא שגרתיים" (1947). בגיל תשע היא לקתה בשיתוק ילדים במהלך התפרצות המחלה במחוז לוס אנג'לס. היא הוכנסה למחלקת בידוד בבית חולים למשך שלושה שבועות ובהמשך אמרה כי החוויה "סימנה את סוף ילדותה".
להקות בנות שיאניות מכירות
שוודיה
מכירות המבוססת על תארים + סטרימינג דיגיטלי לפי דרישה
מיה פארו
ילדות ונעורים
בשנת 1958 עברה משפחת פארו זמנית לספרד, שם צילם אביה את הסרט "ג'ון פול ג'ונס" (1959). פארו, אז בת 13, הופיעה בסרט בתפקיד קצר. בספטמבר 1958 פארו ואחותה פרודנס נשלחו ללמוד בפנימייה המופעלת על ידי מנזר קתולי באנגליה, בזמן שאביה השלים את הפקה של הסרט "ג'ון פול ג'ונס" בלונדון. ב-28 באוקטובר, אחיו הבכור של פארו, מייקל, מת בתאונת מטוס ליד פאקוימה, קליפורניה. לאחר ההלוויה חזרה פארו לפנימייה בזמן שמשפחתה התגוררה זמנית במלון לונדון, לפני ששכרה בית בשכונת צ'לסי. אביה של פארו החל לשתות בכבדות במהלך תקופה זו. בזכרונותיה פארו כתבה על ויכוחים אלימים בין הוריה בעת ביקורים במעונם בצ'לסי.
להקות בנות שיאניות מכירות
הממלכה המאוחדת
מאז יולי 2014 החל איגוד תעשיית ההקלטות הבריטי (BPI) לשלב נתוני סטרימינג עם המכירות, מה שאינו מאפשר להשוות את השירים שיצאו קודם לכן. להלן רשימת עשרת השירים הנמכרים ביותר בכל הזמנים במדינה:
מיה פארו
ילדות ונעורים
כאשר פארו הייתה בת 16 היא חזרה עם משפחתה לארצות הברית והמשיכה את לימודיה במכינה קתולית בלוס אנג'לס. במהלך תקופה זו הוריה היו בקשיים כלכליים ואמה עברה להתגורר בעיר ניו יורק כדי לשחק בהפקות שונות בתיאטראות ברודוויי. אביה של פארו נשאר בקליפורניה, שם נפטר בשנה שלאחר מכן מהתקף לב כשהייתה בת 17. המשפחה נותרה עם מעט כסף לאחר מות אביה, מה שגרם לפארו להתחיל לעבוד כדי לפרנס את עצמה ואת אחיה. בתחילה היא מצאה עבודה כדוגמנית אופנה, לפני שהופיעה כמחליפה בהפקה בימתית בניו יורק של המחזה "חשיבותה של רצינות".
קריירת משחק
פארו התחילה לשחק בתחילת שנות ה-60. תפקידה המשמעותי הראשון היה בסרט "תותחי בטאסי" (1964) עליו זכתה בפרס גלובוס הזהב לשחקן חדש. היא זכתה לפופולריות דווקא בזכות תפקידה באופרת הסבון "Peyton Place". היא שיחקה ב-Peyton Place במשך שנתיים ופרשה מהסדרה בעקבות נישואיה לסינטרה ורצונה להתמקד בקריירה קולנועית.
להקות בנות שיאניות מכירות
הממלכה המאוחדת
מכירות פיזיות ודיגיטליות בלבד (לפני יולי 2014)
מיה פארו
קריירת משחק
בשנת 1968 השתתפה פארו בתפקיד ראשי בסרטו של הבמאי רומן פולנסקי, "תינוקה של רוזמרי", שבו גילמה אישה המשוכנעת כי התינוק שהיא נושאת ברחמה הוא בנו של השטן. מבקרי הקולנוע שיבחו את משחקה של פארו בסרט זה, גם הקהל אהב את הסרט ואת פארו בפרט.
להקות בנות שיאניות מכירות
הממלכה המאוחדת
מכירות פיזיות ודיגיטליות + סטרימינג דיגיטלי לפי דרישה (לאחר יולי 2014)
מיה פארו
קריירת משחק
בשנת 1972 שיחקה בסרט "העין הציבורית" (שבבריטניה נקרא: "Follow Me", ובארצות הברית: "The Public Eye") סרט רומנטי בריטי משנת בבימויו של קרול ריד, בו שיחקה יחד עם חיים טופול בתפקידים הראשיים. באותה שנה שיחקה בצרפתית גם בסרט "ד"ר פופול", קומדיה שחורה סרט בבימוי קלוד שברול ובכיכובו של ז'אן-פול בלמונדו.
להקות בנות שיאניות מכירות
ארצות הברית
נתוני המכירות של התקליטים בארצות הברית לא נאספו במדויק עד למאי 1991, כאשר נילסן סאונדסקאן החלו לאגור מכירות של סינגלים ואלבומים באופן אלקטרוני באמצעות נקודות מכירות, במקום להסתמך על נתונים שהועברו להם על ידי עובדי חנויות התקליטים. כתוצאה מכך, לא קיימים נתוני מכירות מהימנים לפני תאריך זה, ולכן לא ניתן לדרג את השירים הנמכרים ביותר לפי סדר מדויק.
מיה פארו
קריירת משחק
בשנת 1978 שיחקה בסרט הבריטי עתיר הכוכבים "מוות על הנילוס", המבוסס על ספר באותו השם משנת 1937 מאת אגתה כריסטי. הסרט צולם ברובו במצרים.
בשנות ה-80 ותחילת שנות ה-90 השתתפה פארו ב-13 סרטים של וודי אלן, שהיה אז חברה לחיים, בהם: "שושנת קהיר הסגולה" (1985), "חנה ואחיותיה" (1986), "ימי הרדיו" (1987), "ספטמבר" (1987), "פשעים ועבירות קלות" (1989), "אליס" (1990), "צללים וערפל" (1992) ו"בעלים ונשים" (1992).
להקות בנות שיאניות מכירות
ארצות הברית
מכירות המבוססת על תארים בלבד
מיה פארו
קריירת משחק
פארו עבדה בתדירות נמוכה יותר בשנות התשעים, באומרה שיש לה צורך להתמסר לגידול ילדיה. עם זאת, היא הופיעה בתפקידים ראשיים בכמה סרטים, כולל הסרט "שיא האלמנות" (1994), בו כיכבה בתפקיד "מיס או'האר", הקורבן המסתורי של דמות נקמנית, מטריארכלית בכפר אירי קטן, ובקומדיה "רפסודיה למיאמי" (1995), המגלמת אם לרווקה בשנות השלושים לחייה (בגילומה של שרה ג'סיקה פרקר). לפארו היה גם תפקיד ראשי בעיבוד הקולנועי למחזה של קרייג לוקאס Reckless, קומדיה אפלה בה גילמה אישה שבעלה שוכר רוצח שכיר נגדה.
להקות בנות שיאניות מכירות
ארצות הברית
אישורי מכירות של איגוד תעשיית ההקלטות האמריקאי (RIAA) החלו בארצות הברית בשנת 1958 – ישנו מעט מאוד מידע לפני תאריך זה. עד 1988 הוענק תואר הזהב על מיליון עותקים שנמכרו, בעוד שתואר הפלטינה הוענק על שני מיליון עותקים שנמכרו. בהמשך, הוענק תואר הזהב על מכירות של 500,000 עותקים, בעוד שתואר הפלטינה הוענק על מכירות של מיליון עותקים; הדבר לא השתנה במאגר של ה-RIAA.
מיה פארו
קריירת משחק
בשנת 1997 פרסמה פארו את האוטוביוגרפיה שלה, "What Falls Away", והייתה לה הופעת קמע ששיחקה את עצמה בקומדיה הביוגרפית של הווארד סטרן, "חלקים פרטיים". לאחר מכן הופיעה בטלוויזיה בקטע קצר בסדרה "עולם הפלא של דיסני". ב-1998 הופיעה בסרט הטלוויזיה "נס בחצות", דרמטיזציה של סיפור הצלת יהודי דנמרק במהלך השואה. תפקידה זיכה אותה במועמדותה השביעית לגלובוס הזהב לשחקנית הטובה ביותר, בקטגוריית המיני סדרה או סרט טלוויזיה. בשנת 1999 פארו הופיע בקומדיה "בקרוב בקרוב" וגילמה את אמה ההיפית של תלמידת תיכון.
להקות בנות שיאניות מכירות
ארצות הברית
השירים שמוצגים להלן קיבלו את תואר הפלטינה (ומעלה) על ידי איגוד תעשיית ההקלטות האמריקאי (RIAA).
מיה פארו
קריירת משחק
בנובמבר 1999 חזרה פארו לברודוויי כששיחקה במחזה "מי מפחד מווירג'יניה וולף?".
להקות בנות שיאניות מכירות
ארצות הברית
בנוסף, השירים הבאים הוכרזו ככאלה שנמכרו בלמעלה ממיליון עותקים או יותר בארצות הברית, אך מעולם לא קיבלו תואר רשמי מטעם ה-RIAA.
מיה פארו
קריירת משחק
בשנת 2006 שיחקה בתפקיד גברת ביילוק בחידוש של סרט האימה "אות משמיים". הסרט עצמו לא זכה לקבלת פנים אוהדת במיוחד, אך מבקרי הקולנוע ציינו את עבודתה של פארו כ"עולה על הביצוע המקורי". כמו כן, ב-2006 שיחקה בסרט האנימציה של לוק בסון, "ארתור והמינימונים".
בשנת 2008 שיחקה בתפקיד ראשי בקומדיה "קדימה, תריץ אחורה" של הבמאי מישל גונדרי.
להקות בנות שיאניות מכירות
ארצות הברית
מכירות המבוססת על תארים + סטרימינג דיגיטלי לפי דרישה
מיה פארו
קריירת משחק
ב-2011, הופיעה בסרטו של טוד סולונדז "Dark Horse".
בשנת 2022 פארו שיחקה בסדרת הנטפליקס של ראיין מרפי "הצופה".
להקות בנות שיאניות מכירות
כלל העולם
להלן עשרת אלבומי להקות הבנות הנמכרים ביותר ברחבי העולם:
מיה פארו
חיים אישיים
בשנת 1968, כשהייתה בת 23, למדה פארו מדיטציה טרנסצנדנטלית באשראם של מהרישי מהש יוגי ברישיקש, יחד עם הביטלס, דונובן, אחותה פרודנס (שהשפיעה על כתיבת השיר Dear Prudence) ואחרים.
בשנת 1966 נישאה פארו לזמר פרנק סינטרה כשהייתה בת 21 והוא בן 50. הזוג התגרש כעבור שנתיים כאשר סינטרה הגיש לפארו את מסמכי הגירושין מול הצוות של הסרט "תינוקה של רוזמרי".
להקות בנות שיאניות מכירות
אוסטרליה
אלבומים שקיבלו את תואר הפלטינה ומעלה על ידי איגוד תעשיית ההקלטות האוסטרלי (ARIA). הרשימה כוללת אלבומים שיצאו מ-1997 וכן הלאה.
מיה פארו
חיים אישיים
בשנת 1970 נישאה למוזיקאי אנדרה פרווין. נולדו להם שלושה ילדים והם אימצו שלושה ילדים נוספים. הזוג התגרש בשנת 1979.
להקות בנות שיאניות מכירות
ברזיל
מבוסס על תארים שהוענקו מטעם איגוד תעשיית ההקלטות הברזילאי (Pro-Música Brasil). רוב התארים הוענקו החל משנת 1990.
מיה פארו
חיים אישיים
בשנת 1980 פארו הפכה לחברתו לחיים של הבמאי והשחקן וודי אלן. בשנת 1987 נולד בנם סאצ'ל, והם אימצו בן ובת נוספים.
ב-1992 גילתה פארו שאלן ניהל רומן סודי עם בתה המאומצת סון-יי פרווין. פארו האשימה את אלן בפדופיליה (פרווין צעירה מאלן ב-35 שנים) ובניצול מיני של בתם בת השבע דילן. אירועים אלה הזכירו באופן מוזר את עלילת סרטו של אלן שיצא לאקרנים באותם ימים, "בעלים ונשים". בסרט זה מגלמים אלן ופארו זוג שיחסיהם הארוכים מתפרקים, והדמות שמגלם אלן נמשכת לסטודנטית בת 20 שלומדת אצלו. פארו דנה באירועים אלה בספר "What Falls Away: A Memoir" (אלן וסון-יי נשאו ב-1997).
להקות בנות שיאניות מכירות
קנדה
הנתונים נלקחו מאיגוד תעשיית ההקלטות הקנדי (Music Canada).
מיה פארו
חיים אישיים
פארו ידועה עקב פעילותה ההתנדבותית למען ילדים החיים באזורי אסון ועזרתה למאבק במחלת הפוליו (שיתוק ילדים) ממנה ניצלה בילדות. פארו זכתה לתואר "שגרירה של רצון טוב" מטעם יוניצ"ף. באוקטובר 2009, ביקרה בישראל וברצועת עזה כשגרירה של הארגון ואמרה: "ילדים משני צדי הגבול לא חיים בצורה טובה, הם לא אחראיים לפחדים ולקולות של המלחמה שיוצרים המבוגרים".
להקות בנות שיאניות מכירות
אירופה
על פי הפדרציה הבינלאומית לתעשייה הפונוגרפית, אלבומים מקבלים את תואר הפלטינה על מכירות של למעלה ממיליון עותקים ביבשת אירופה.
מישור אדוארד השמיני
מישור אדוארד השמיני (באנגלית: Edward VIII Plateau) הוא חצי אי בין מפרץ מגנט לבין מפרץ אדוארד השמיני שבאנטארקטיקה.
להקות בנות שיאניות מכירות
אירופה
הערה: פרס הפלטינה של IFPI אירופה נוסד רק בשנת 1996, ולכן יש כמה אלבומים ברשימה זו מלפני תאריך זה. לאחר 2014, לא פורסם מי קיבל את הפרס.
מישור אדוארד השמיני
למישור צורת כיפה, והוא מכוסה קרח.
להקות בנות שיאניות מכירות
צרפת
הנתונים מבוססים על איגוד תעשיית ההקלטות הצרפתי (SNEP).
מיה פארו
חיים אישיים
פארו הייתה פעילה במאבק נגד רצח העם בדארפור ותומכת של פליטי דארפור. באוגוסט 2007, היא הציעה למסור את עצמה לידי ממשלת דארפור תמורת שיחרורו של אחד המורדים. בשנת 2009, פתחה בצום הכולל שתיית מים בלבד כהבעת סולידריות עם אנשי דארפור.
להקות בנות שיאניות מכירות
גרמניה
הנתונים מבוססים על איגוד תעשיית ההקלטות הגרמני (BVMI).
מישור אדוארד השמיני
גילוי המישור
המישור התגלה בשנת 1936 על ידי משלחת החקר שהפליגה על אוניית המחקר המלכותית ויליאם סקורסבי.
להקות בנות שיאניות מכירות
יפן
הנתונים מבוססים על איגוד תעשיית ההקלטות היפני (RIAJ). להלן עשרת אלבומי להקות הבנות הנמכרים ביותר בכל הזמנים ביפן:
מיה פארו
פרסים והוקרה
בין המועמדויות הפרסים שקיבלה פארו היו שבע מועמדויות לגלובוס הזהב (כולל זכייה אחת), שלוש מועמדויות לפרס באפט"א לקולנוע, פרס המועצה הלאומית לביקורת ושני פרסי דייוויד די דונטלו. בשנת 1965 זכתה פארו בגלובוס הזהב הראשון שלה לכוכב השנה החדש על הופעתה באקדחים בבטאסי, והייתה מועמדת לגלובוס הזהב השני לשחקנית הטובה ביותר בדרמה על הופעתה בסרט התינוקת של רוזמרי (1968). לאחר מכן היא תזכה במספר מועמדויות לגלובוס הזהב על תפקידיה בסרטים של וודי אלן, כולל חנה ואחיותיה (1987) ואליס (1990).
להקות בנות שיאניות מכירות
הולנד
הנתונים מבוססים על איגוד תעשיית ההקלטות ההולנדי (NVPI).
מיה פארו
פרסים והוקרה
בשנת 2011 קיבלה פרס על מפעל חיים בפסטיבל הסרטים הבינלאומי בלאס פאלמס.
להקות בנות שיאניות מכירות
קוריאה הדרומית
הנתונים מבוססים על Gaon. להלן עשרת אלבומי להקות הבנות הנמכרים ביותר בכל הזמנים בקוריאה הדרומית:
מישור אדוארד השמיני
גילוי המישור
המישור מופה על בסיס תצלומי אוויר שצולמו על ידי משלחת לארס כריסטנסן הנורווגית (בין השנים 1937–1936).
מקור השם
ועדת השמות והמדליות האנטארקטית של אוסטרליה שינתה את שם המישור ל"מישור המלך אדוארד" (King Edward Plateau). שמו הנוכחי של המפרץ "מישור אדוארד השמיני" ניתן לו על ידי הוועדה המייעצת לשמות אנטארקטיים בהתאמה לשמו של מפרץ אדוארד השמיני ולשמו של מדף הקרח אדוארד השמיני הסמוכים.
להקות בנות שיאניות מכירות
ארצות הברית
להלן אלבומים שקיבלו את תואר הפלטינה ומעלה על ידי איגוד תעשיית ההקלטות האמריקאי (RIAA). הרשימה לא כוללת בתוכה אלבומים שמכירותיהם לא מבוססות על אישורים, גופים או איגודים מוסמכים בתחום.
ישראל
להלן האלבומים הנמכרים ביותר בכל הזמנים של להקות בנות בישראל.
Look Alive
Look Alive הוא סינגל של הראפר האמריקאי בלוקבוי JB, בהשתתפות הראפר הקנדי דרייק. השיר יצא לאור ב-9 בפברואר 2018, כסינגל הראשון מתוך המיקסטייפ השביעי של בלוקבוי JB, Simi, על ידי חברות התקליטים OVO סאונד והאחים וורנר. השיר הופק על ידי טיי קית'. הוא הגיע היישר אל המקום השישי ומאוחר יותר הגיע בשיאו למקום החמישי במצעד הבילבורד הוט 100, והפך לשיר הראשון של בלוקבוי JB בעשירייה הפותחת, וכן ה-23 של דרייק.
וידאו קליפ
הווידאו קליפ לשיר פורסם ב-8 בפברואר 2018. הוא מציג את בלוקבוי JB, דרייק, טיי קית', הראפרים מאניבאג יו וקוואנדו רונדו, הכדורסלן זאק רנדולף, והצוות שלהם במקומות שונים בממפיס. הקליפ זכה למעל ל-300 מיליון צפיות ביוטיוב.
רמיקס
ב-4 במרץ 2018 פרסם הראפר האמריקאי ג'וינר לוקאס רמיקס לשיר ב-SoundCloud וביוטיוב.
1992 בספורט
אליפות העולם
אליפות העולם נערכה באוקלנד, שבקליפורניה מ-24 ל-29 במרץ:
גביע דייוויס
נבחרת ארצות הברית זכתה בגביע לאחר ניצחון 1-3 על נבחרת שווייץ.
אולימפיאדה
בטורניר הכדורסל שנערך במשחקים האולימפיים זכתה נבחרת ארצות הברית במדליית זהב לאחר ניצחון על נבחרת קרואטיה 117-85.
אליפות אמריקה בכדורסל
ארצות הברית זכתה באליפות לאחר ניצחון על ונצואלה  127-80.
הגביע הביניבשתי
התחרות הופסקה עד לשנת 1996
גביע אירופה לאלופות
פרטיזן בלגרד זכתה באליפות לאחר שניצחה בגמר את חובנטוד בדאלונה.
גביע קוראץ'
וירטוס רומא זוכה בגביע קוראץ', לאחר ניצחון על סקאבוליני פזארו   במשחק כפול 99-86 ו-94-94.
בקרה בחוג פתוח
סוג בקרה אשר מושפע מתוצאות התהליך, מכונה "בקרה בחוג סגור".
שימושים
בקרה מחוג פתוח, יחסית לשאר סוגי הבקרות, פשוט ליישום וזול. יחד עם זאת, הבקרה פחות מדויקת ומושפעות משינויים סביבתיים, משתמשים בהן כאשר אין דרישות גבוהות לביצועי התהליך המבוקר.
דוגמאות למערכות המבוססות בקרה בחוג פתוח:
משתמשים במערכת בקרה בחוג פתוח גם כאשר ניתן לממש מודל מתמטי המחשב את הקשר בין הקלט והפלט. לדוגמה חישוב המתח המוזן למנוע חשמלי על מנת להביא אותו למהירות סיבוב מסוימת.
בנז'מן דה רוטשילד
בנז'מן דה רוטשילד (בצרפתית: Benjamin de Rothschild; 30 ביולי 1963 – 15 בינואר 2021) היה בנקאי יהודי-שווייצרי, יושב ראש קבוצת אדמונד דה רוטשילד, בנק פרטי אותו ייסד אביו והוא בבעלות משפחתו.
ביוגרפיה
דה רוטשילד למד במכון פלורימונט (Florimont) בשווייץ והיה בעל תואר ראשון במנהל עסקים מאוניברסיטת פפרדין (Pepperdine) במליבו, קליפורניה.
ב-1989, הקים חברה משלו, Trésorerie Benjamin de Rothschild (אחר כך Compagnie Benjamin de Rothschild SA), המתמחה בניהול סיכונים כלכליים. שמוזגה בתוך החברה שהקים אביו קבוצת אדמונד דה רוטשילד.
לאחר מותו של אביו ב-1997, הפך ליושב הראש של קבוצת אדמונד דה רוטשילד. הקבוצה פעילה במגזרים פיננסיים רבים, בכללם בנקאות פרטית, אחזקת מבנים, ניהול השקעות ושירותי ייעוץ עסקי. בנז'מן דה רוטשילד היה יושב-ראש מועצת המנהלים של קבוצת אדמון דה רוטשילד, יושב-ראש מועצת המנהלים של Compagnie Financière Edmond de Rothschild, יושב-ראש מועצת המנהלים של CBR, Compagnie Benjamin de Rothschild SA ויושב-ראש מועצת המנהלים של הבנק הפרטי Banque privée Edmond de Rothschild SA Genève. הקבוצה כוללת גם את קרנות אדמונד דה רוטשילד (זרוע פילנתרופית), מותג סגנון החיים Edmond de Rothschild Heritage (המשווק יין וגבינה יוקרתיים, מלונות יוקרה ומסעדות). בשנת 1965, רכשה הקבוצה את בנק כללי לישראל, בינואר 1997 מכרה את בנק כללי לקבוצת הבנקאות אינווסטק מדרום אפריקה.
בשנת 1999, הקים קרן הון סיכון בישראל (Edmond De Rothschild Israel Opportunity Fund). הקרן, שהייתה בתחילה בהיקף של 20 מיליון דולר, התמקדה בחברות סטארט-אפ בשלב הגרעין (Seed Investment), ונוהלה בשיתוף עם חברת ג'יי.סי. טכנולוג'יס - הזרוע העסקית של המכללה הטכנולוגית בירושלים. בהמשך פעלה בשיתוף עם חברת פולאר השקעות.
ב-2010 העריך רוטשילד את הונו האישי ב-4 מיליארד אירו (שהם כ-6 מיליארד דולר). אולם, על העסקים שהוא מנהל הוא אמר: "קשה לדעת או אפילו להעריך את שוויים... בכל מקרה הם אינם למכירה".
לאחר מותו בינואר 2021 העריך מגזין פורבס שהונו האישי עמד על כ-1.4 מיליארד דולר כשנפטר.
חיים אישיים
נישא לאריאן דה רוטשילד (שם נעורים: לאנגנר) ב-23 בינואר 1999 ולזוג ארבעה ילדים.
נפטר מהתקף לב ב-15 בינואר 2021. נקבר בבית העלמין היהודי בז'נווה.
ראש ממשלת ירדן
ראש ממשלת ירדן (בערבית: رئيس وزراء الاردن) הוא יושב ראש מועצת השרים של הממלכה ההאשמית של ירדן.
ראש הממשלה הנוכחי של ירדן הוא בישר אל-ח'סאונה, שמכהן בתפקיד מ-12 באוקטובר 2020.
היסטוריה
הממלכה ההאשמית של ירדן היא מונרכיה חוקתית, כפי שנקבע מאז 1952 על ידי המלך חוסיין. בירדן, הרשות המבצעת נתונה בידי מועצת השרים, אשר ממונה על ידי המלך ומדווחת לשני בתי הפרלמנט. 55 חברי הבית העליון ממונים על ידי המלך, בעוד ש-110 מנציגי הבית התחתון נבחרים בהצבעה דמוקרטית, כך על פי חוקת ירדן. לפיכך, ראש ממשלת ירדן, כיושב ראש מועצת השרים, ממונה על ידי המלך.
תפקיד ראש הממשלה בירדן נוצר לראשונה כתפקיד ראש ממשלת עבר הירדן ("מועצת היועצים"), שקמה לראשונה ב-1 ביוני 1921. לראש הממשלה הראשון מונה הדרוזי רשיד טליע, שהוחלף באוגוסט 1921 במזהר רסלאן.
ב-1926 שונה שמה של ממשלת האמירות מ"מועצת היועצים" ל"מועצה המבצעת".
לראש ממשלת ירדן יכול להתמנות רק אזרח ירדן. בעת מינויו לתפקיד, עליו להישבע בפני מלך ירדן את שבועת כניסתו לתפקיד, שזוהי לשונה:
יחסי פלאו–קנדה
יחסי פלאו–קנדה הם היחסים הדיפלומטיים הרשמיים שבין הרפובליקה של פלאו לבין קנדה.
סקירה כללית
היחסים הדיפלומטיים שבין פלאו לקנדה כוננו ב-25 באוגוסט 1997. שתי המדינות נהנות מיחסים דיפלומטיים "קרובים ולבביים" על פי משרד החוץ הקנדי, שמבוססים בעיקר על חברות משותפת בארגונים בינלאומיים. המסחר שבין שתי המדינות קיים, ומנוהל בידי לשכת המסחר וההשקעות הרשמית של קנדה בנציבות הגבוהה באוסטרליה, אך הוא זניח.
ביחסים שבין המדינות שימת דגש על שיתופי פעולה בנושא הדיג, ענף כלכלי חשוב בשתי המדינות. פלאו חברה גם בפורום האוקיינוס השקט, בו קנדה משמשת כבת דיאלוג פוליטי.
קנדה תומכת בפרויקטים פלאואניים למען הקהילה ופיתוח המדינה בין אם בכספים או במשאבים גולמיים.
טוני יורדקה
טוני יורדקה (ברומנית: Toni Iordache; 17 בדצמבר 1942 - פברואר 1987) היה לאוטאר וירטואוז בנגינת צימבלום, שזכה לכינויים "מלך הצימבלום", "אל הצימבלום" ו"פגניני של הצימבלום".
ביוגרפיה
יורדקה נולד בכפר בלדאנה, באזור בוקרשט, ברומניה, במשפחה צוענית של נגנים, בשם ניקולאה מיכאי. אביו היה נגן צימבלום ושני דודיו היו כנרים. מגיל ארבע החל גם הוא לנגן בצימבלום והתלמד אצל הצימבליסט הנודע מיטיטיקה צ'יוצ'יו. בגיל 6 שודרה ברדיו מנגינה בביצוע שלו. בגיל 14 כבר נחשב לרב אומן של הכלי, והודות לכישרון שלו יצא לטורנירים רבים בהם הופיע באירופה, באסיה ובאמריקה.
ב-1958 זכה במדליית הזהב בתחרות Welt Jugend Feier, בווינה. ב-1960 התקבל לתזמורת האנסמבל למוזיקה עממית צ'יוקרליה והופיע בה עד 1969. ב-1968 זכה במדליית הזהב ב"פסטיבל המוזיקאים הצעירים", בסופיה. ב-1969 השתתף בטוריניר לפריז עם גאורגה זמפיר ולהקתו, ובסופו ויתר על חוזהו עם צ'יוקרליה, והצטרף לזמפיר, איתו הגיע לברלין ולבודפשט.
יורדקה הצטיין במופעי יחיד והחזיק בשיא של 25 נקישות בשנייה.
תסמונת עורק מתלה המעי העליון
תִּסְמֹנֶת עוֹרֵק מִתְלֵה הַמְּעִי הָעֶלְיוֹן (Superior mesenteric artery syndrome) היא תסמונת נדירה ומסכנת חיים של הפרעת עיכול וכלי דם, המאופיינת בלחץ וצפיפות של החלק השלישי של התריסריון עם אבי העורקים הבטני ועם עורק מתלה המעי העליון. בעקבות מחסור בשומן, נוצרת זווית של 6-25 מעלות בין אבי העורקים הבטני לעורק מתלה המעי העליון, בניגוד לזווית הרצויה שהיא בין 38-56 מעלות.
טוני יורדקה
ביוגרפיה
ב-1985 נכרתה לו רגל בגלל סיבוכי סוכרת וכעבור שנתיים מת.
תסמונת עורק מתלה המעי העליון
התסמונת תוארה לראשונה על ידי קארל פרהיר ון רוקיטנסקי בעת נתיחה שלאחר המוות, אך נשארה מוגדרת באופן פתולוגי עד 1927, כשווילקי פרסם רשימה מקיפה ראשונה של 75 חולים. רק 0.013-0.3 אחוזים ממבחני בליעת בריום תמכו באבחון, דבר שהפך את המחלה למחלה הנדירה ביותר במערכת העיכול. בערך 500 מקרים מדווחים בכל ההיסטוריה של הרפואה האנגלית.
זיהוי תסמונת עורק מתלה המעי העליון כמחלה קלינית מובחנת היא שנויה במחלוקת, אף על פי שלא מעט חלו בה. לפי ההערכה, שיעור התמותה מתסמונת זו הוא של 1 מ-3.
התסמונת נודעת גם בשם "תסמונת וילקי", תסמונת הנטל ותסמונת שורש מתלה המעי.
תסמינים
התסמינים כוללים שובע מוקדם, בחילות, הקאות, כאב בטן חזק וכרוני (בעקבות הלחץ בין העורקים), התנפחות / עיוות, שיהוקים, רגישות יתר בבטן החיצונית או רגישות של אזור הבטן ותת-תזונה חמורה עד סכנת חיים. תת-התזונה מגבירה את הלחץ על התריסריון, אשר גורם להחמרה בתסמינים, שבתורם גורמים לתת-תזונה קשה עוד יותר, וכך הלאה בצורה של מעגל הקסמים.
הימנעות מאוכל היא דבר שגרתי אצל חולי תסמונת זו כיוון שפעולת העיכול מגבירה את הכאבים. ניתן למצוא הקלה בכאבים בעת עמידה או הצמדת הברך השמאלית לחזה, כיוון שתנוחה זו מקלה על הלחץ בין העורקים.
סיבות
שומן ורקמת לימפה אמורים להגן, לתמוך ולשמור על התריסריון מהתחככות עם עורק מתלה המעי העליון. תסמונת עורק מתלה המעי העליון מופיעה כאשר שכבת הגנה זו נהרסת או נפגעת מכל סיבה שהיא, והיא נגרמת כתוצאה מכך שהזווית בין העורק הראשי לתריסריון קטנה מהרגיל. תסמונת עורק מתלה המעי העליון יכולה להופיע בשתי צורות: כרונית או חריפה.
חולים עם תסמונת כרונית יתלוננו על כאבי בטן ברמות שונות לסירוגין, בהתאם ללחץ על התריסריון. גורמי סיכון כוללים מאפיינים פיזיים כמו מבנה גוף רזה מאוד, מיקום גבוה מהרגיל של התריסריון או מיקום נמוך במיוחד של עורק מתלה המעי העליון. ניתן לזהות זאת על ידי ריקון קיבה איטי, חוסר תיאבון, תת-ספיגה, תשישות כרונית, בטן נפוחה, בטן רגישה, פרץ גדילה מהיר בגיל ההתבגרות, ירידה במשקל ושובע מוקדם.
הצורה החריפה של תסמונת עורק מתלה המעי העליון מתפתחת במהירות לאחר אירוע פיזי טראומטי הגורם להארכת התריסריון. למשל, פגיעה בחוט השדרה, עקמת, ניתוחי עקמת או כריתת כליה שמאלית.
אפידמולוגיה
תסמונת עורק מתלה המעי העליון היא תסמונת נדירה למדי, אשר מאובחנת רק ב-0.013 עד 0.3 אחוזים מבדיקות בליעת בריום. חוסר ההיכרות והמודעות של הקהילה הרפואית לתסמונת מסתכם ברוב המקרים בטעות באבחנה.
כיוון שהתסמונת קשורה למחסור בשומן, 4 מכל 5 חולים נמצא בתת-משקל, לרוב במצב קיצוני וחמור. לנשים יש סיכון כפול לחלות בתסמונת מאשר לגברים, כשברוב המקרים (75%) התסמונת פורצת בין גילאים 10-30. בחלק מן המקרים גם נמצא קשר למחלת כיב פפטי (25-45%), דלקת לבלב ועקמת.
אבחנה
איחור באבחנה של התסמונת יכול לגרום לתת-תזונה חמורה, התייבשות, הפרעות אלקטרוליטים, היפוקלמיה, קרע חריף בקיבה או ניקוב במעי, דימום במערכת העיכול העליונה, דלקת ריאות או קריסת לב וכלי דם פתאומית (ממהירות מוגברת של זרימת דם בעורק מתלה המעי העליון בשל הזווית הקטנה).
תסמונת עורק מתלה המעי העליון מאובחנת רק לאחר שהמטופל שלל כל מחלה או סיבה אחרת לבעיה הגסטרולוגית שלו וביצע את כל הבדיקות הרלוונטיות (כולל בדיקה אנדוסקופית עליונה, קולונסקופיה), ועבר את כל מבחני תת-הספיגה ומחלות המעיים הדלקתיות. אבחון יכלול צילום בטן, שיעיד על התרחבות התריסריון וזווית קטנה בינו לבין עורק מתלה המעי העליון, וכמו כן עיכוב במעבר של ארבע עד שש שעות באזור העיכול. בדיקות אבחון נוספות יכללו טומוגרפיה ממוחשבת (CT) עם חומר ניגוד פומי או תוך-ורידי ובדיקת ושט-קיבה-תריסריון. כאשר מאובחנת התסמונת, יש צורך בבדיקות הדמיה נוספות כמו אולטרה סאונד היכולות להצביע על זרימת דם מהירה דרך עורק מתלה המעי העליון ולהעיד על סיכון של קריסה פתאומית וקטלנית במחזור הדם שיש צורך לטפל בה באופן מיידי.
אף על פי שרבים מדווחים על תסמונת זו, חלה מחלוקת סביב האבחון ואפילו סביב קיומה של התסמונת מאחר שהתסמינים לא תמיד תואמים עם הממצאים הרדיולוגיים, וייתכן שלא תמיד ניתן להתגבר על התסמונת על ידי ניתוח או טיפול כירורגי. עם זאת, הסיבה להמשך התסמינים במערכת העיכול, גם לאחר התערבות כירורגית, נעוצה ככל הנראה בעובדה שלאחר ההתערבות הכירורגית התנועה הפריסטלטית הפוכה בניגוד לתנועה הפריסטלטית הרצויה.
כיוון שלנשים בגילאי 10–30 יש את הסבירות הגבוהה ביותר ללקות בתסמונת, רופאים רבים סבורים תחילה באופן שגוי כי הרזון הקיצוני הוא בחירה של המטופל ולא התוצאה של התסמונת (בצורתה הכרונית). מטופלים בשלבים הראשונים של התסמונת הכרונית לא מודעים לכך שהם חולים עד שנגרם להם נזק בריאותי ומנסים באופן בלתי מודע להקטין את כמויות המזון שלהם ולהתרגל לדיאטה המורכבת ממזון קל יותר לעיכול. דרך חיים זו נמשכת עד שנגרם למטופל נזק בריאותי רב, והמטופל מבין כי אין להעלים עין מהעניין. החוקים בנוגע להפרעות אכילה הכוללים הזנה כפויה וטיפול פסיכולוגי כפוי, ידועים ככאלה היכולים להחמיר את הסימפטומים של חולי תסמונת עורק מתלה המעי העליון, ויכולים אף להביא למוות של חולים אלו.
Quadrophenia
Quadrophenia היא אופרת רוק באלבום כפול מאת להקת הרוק "המי", אשר יצא ב-19 באוקטובר 1973. כמו באופרת הרוק הקודמת של הלהקה, Tommy, גם כאן מדובר על אדם בעל הפרעה נפשית. באלבום הנוכחי, לגבר בשם ג'ימי קיימת הפרעת האישיות המחלקת את אישיותו לארבע פנים, שכל אחת מהן מתקשרת עם חבר אחר בלהקה:
שם האופרה הוא משחק מילים על שמה של מחלת הפרעת זהות דיסוציאטיבית המכונה לעיתים באופן מוטעה סכיזופרניה, וכנראה אף על טכנולוגיית הקול הקוואדרופונית, שהייתה חדשנית באותה עת.
הסיפור
הסיפור מספר על גבר בשם ג'ימי, המושפע מסגנון המוד ששלט בבריטניה (ובעיקר בלונדון) בשנות ה-60. ג'ימי למעשה מביט לאחור ומספר את כל שהיה על ליבו במשך יומיים, במהלכם עבר תהפוכות רבות בחייו. נמאס לו מהמוד והוא מחליט לעבור לרוק.
במהלך האלבום ישנן חזרות על קטעים מקטעים קודמים, או שמושמעים קטעים שיושמעו בהמשך האלבום. כמו כן ישנם מספר קטעים מאלבומים אחרים של המי (דוגמת הגמגום ב-My Generation או הקצב החוזר לרגע מ-Anyway, Anyhow, Anywhere).
צד ראשון
כל שירי האלבום נכתבו ע"י פיט טאונסנד.
צד שני
6. I'm One - אני אחד. (2:39) 7. The Dirty Jobs - העבודות המלוכלכות. (4:30) 8. Helpless Dancer - רקדן חסר-אונים. (2:32) 9. Is it in My Head - האם זה בתוך ראשי. (3:46) 10. I've had Enough - היה לי מספיק\ הגיע לי עד לכאן. (6:14)
צד שלישי
11. 5:15. (5:00) 12. Sea and Sand - ים וחול. (5:01) 13. Drowned - טבוע. (5:28) 14. Bell Boy - נער המעלית. (4:56)
צד רביעי
15. Doctor Jimmy - דוקטור ג'ימי. (8:43) 16. The Rock - הסלע. (6:37) 17. Love, Reign O'er Me - אהבה, שלטי בי. (5:48)
מליחות (ריכוז מלח)
מליחות או ריכוז מלח (salinity) הוא מידת המלח המומס במים.
הגדרות
באוקיינוגרפיה הצגת המליחות היא מיליסימאלית (בחלקים מאלף (‰ או ppt) ולא באחוזים), שזה בקירוב גרם של מלח לכל ליטר של תמיסה. בתחומים אחרים משתמשים בניתוח כימי של תמיסות, כך שמליחות מדווחת בדרך כלל במיליגרם לליטר (mg/L) או חלקים למיליון (ppm). לפני שנת 1978, מליחות הוצגה ב-‰, בדרך כלל מבוססת על יחס המוליכות החשמלית של הדגימה ל"מי קופנהגן", מי ים מלאכותיים שיוצרו על מנת לספק "סטנדרט" עולמי. ב-1978, אוקיינוגרפים הגדירו מחדש מליחות בסרגל המליחות הפרקטי (PSS) כיחס שבין מוליכות דגימת מי-ים לבין תמיסת אשלגן כלורי. ליחסים אין יחידות, כך שמליחות של 35 אין פירושה בדיוק 35 גרם מלח לליטר תמיסה.
ייתכן שגישות אזוטריות-לכאורה אלה למדידת ריכוזי מלח נראות כמערפלות שימוש פרקטי בהן, אך יש לזכור כי מליחות היא סכום משקלים של יסודות שונים רבים בנפח מוגדר של מים. המציאות תמיד הייתה שעל מנת לקבל מליחות מדויקת כריכוז ולהמיר אותו לכמות של חומר (נתרן כלורי, למשל) נדרשו ידיעות על הדגימה הרבה מעבר למשקל המוצקים לאחר התאיידות (שיטה אחת לקביעת "מליחות"). לדוגמה, נפח מושפע על ידי טמפרטורת המים; והרכב המלחים אינו קבוע (למרות שהוא די דומה באוקיינוסים ברחבי העולם). למים מלוחים מימות תוך-ארציות יכול להיות הרכב ששונה מזה של הים.
שיקולים סביבתיים
מליחות היא גורם אקולוגי בעל חשיבות מרובה, המשפיע על יצורים חיים רבים החיים במים. כמו כן, מליחות משפיעה על סוגי הצמחים שיגדלו במים, או בחלקת קרקע הניזונת ממים (או ממי תהום). צמח שהסתגל לתנאי מליחות נקרא הלופיט. אורגנזימים (בעיקר בקטריות) שיכולים לחיות בתנאים של מליחות גבוהה מסווגים כאקסטרמופילים, האלופילים, ליתר דיוק. אורגניזם שיכול לעמוד בקשת רחבה של תנאי מליחות הוא יוריהאליין.
מסובך להפריד את המלח מתוך המים, ותכולת מלח הוא גורם חשוב בשימוש במים (למשל מי שתייה).
סרטבה
סָרְטָבַה או אלכסנדריון הוא מבצר קדום ששכן על כיפת הר גבוה, שהעניק את שמו להר, שנקראת "הר סרטבה", או "קרן סרטבה". ההר הוא הפסגה הגבוהה ביותר בגוש-הררי בדרום מדבר שומרון, והוא מהווה גבול צפון-מערבי לערבות יריחו.
פסגת הסרטבה מתנשאת לגובה כולל של 650 מטר מעל לבקעת הירדן, מתוכם 377 מטר מעל פני הים.
ב-1990 ההר וסביבתו אושרו כשמורת טבע ישראלית, שכולל שטח של 30860 דונם.
מקור השם סרטבה
השם "סרטבה" השתמר מתקופה קדומה (מוזכרת במשנה) ונותר גם כשמו הערבי של המקום, קרן סרטבא (سرطبا). המילה "קרן" בערבית משמשת לעיתים קרובות בשמן של פסגות בולטות. מספר סופרים נטו לזהות את השם "סרטבה" עם שמה של העיר המקראית "צרתן", אולם נראה כי הדמיון האטימולוגי בין שני השמות אינו מבוסס. החוקר הצרפתי שארל קלרמון-גנו הציע שמקור השם הארמי התלמודי "סרטבא" הוא בצמד המילים "שַׂר־צְבָֽא", הנזכרות בספר יהושע, לאור העובדה שחילוף האותיות בין צ ל-ט הוא בין השינויים הנפוצים ביותר במעבר של מילים מעברית לארמית.
הדלקת משואות
סרטבה מוזכרת כתחנה השנייה בשרשרת התחנות, בהן הודלקה משואה להעברת הידיעה על קידוש החודש בימי בית המקדש השני. תחנות אלו הוקמו על פסגות הרים בולטות, ואיפשרו העברה מהירה של הודעות מירושלים לשאר חלקי הארץ ואף ליהודי בבל:
לזכר אירוע זה, המושב שהוקם למרגלות ההר נקרא משואה.
תקופת מדינת ישראל
לוחמי הפלמ"ח, טרם קום המדינה, וכן לוחמי יחידות מובחרות בצה"ל ובהן הצנחנים, סיירת חרוב וסיירת מטכ"ל, לאחר כיבוש הבקעה והשומרון במלחמת ששת הימים, נהגו לערוך מסעות לראש קרן הסרטבה כמבחן עליון לכוח סיבולת. מאז הוקמה מחדש סיירת חרוב בשנת 2017 השיבו לוחמי סיירת חרוב עטרה ליושנה; הסיירת שהתחדשה נוהגת לבצע בתום שבוע מסכמים מפרך, מסע העפלה לפסגה. בתום המסע מעניקים מפקדי היחידה ללוחמים הצעירים את סיכת היחידה שהשתמרה גם כן מתקופת הסיירת ההיסטורית.
לוחמי סיירת השריון של חטיבה 401 עולים את הסרטבה כאקט סיום למסלול המפרך שעברו, ובפסגה הם מתקבלים על ידי לוחמי היחידה, שעוזרים להם לעלות לפסגת השן וכך מקבלים אותם לפלוגת הלוחמים.
רחוב הארבעה
רחוב הארבעה הוא רחוב במרכז העיר תל אביב. הרחוב מחבר בין רחוב קרליבך ורחבת סינמטק תל אביב במערב לבין דרך בגין (פינת שדרות יהודית) במזרח. משם הוא צפוי בעתיד להמשיך צפונה, במקביל לדרך בגין, עד המגדל של קריית הממשלה בתל אביב. הוא קרוי על שמם של "הארבעה" - ארבעת חברי "ההגנה" עמירם בלינקוב, שרגא הר, אהרן ידידיה ואריה קסלמן שנהרגו ב-22 בפברואר 1946, בהתקפה על מפקדת המשטרה הניידת שישבה בשרונה, במסגרת ליל המשטרות.
סרטבה
המבצר החשמונאי אלכסנדריון (כיום סרטבה)
הדעה המקובלת על רוב החוקרים היא כי המבצר בפסגת הסרטבה הוא המבצר "אלכסנדריון", שנבנה על ידי המלך החשמונאי אלכסנדר ינאי. ההיסטוריון היהודי-רומי יוסף בן מתתיהו כתב כי הורקניה, מכוור ואלכסנדריון היו שלושת המבצרים עליהם לא ויתרה שלומציון המלכה החשמונאית, אשתו של אלכסנדר ינאי, כשהעבירה את שאר המבצרים לידי הצדוקים, מכיוון ש"שם היו אוצרות סגולתה". כאשר ברח אלכסנדר השני מפני אולוס גביניוס, הוא "ביצר את מעוזי הארץ ובנה את חומת אלכסנדריון, הורקניה ומכוור אשר מול הרי ערב". בן מתתיהו מוסיף ומספר כי "עד כי נואש אלכסנדרוס מתקותו ושלח אליו צירים לבקש ממנו חנינה והסגיר אליו את המבצרים הנשארים, את הורקניה ואת מכוור, ואחר כך מסר בידו גם את אלכסנדריון. את כל המבצרים האלה הרס גביניוס בעצת אם אלכסנדרוס, לבל תפרוץ מלחמה חדשה".
רחוב הארבעה
מבנה
הרחוב מתחיל ברחבת סינמטק תל אביב הנקראת "כיכר השוטר ע"ש רב-שוטר שמואל ויצמן" במפגש עם רחוב קרליבך ורחוב שפרינצק, שהייתה כיכר בצורת משולש לפני הקמת הסינמטק ב-1989. תוואי הרחוב היה גבולה הדרומי של המושבה הגרמנית שרונה ועד היום נמצאים מצפון אליו מספר בתים טמפלרים. הבתים הקרובים אל רחוב הארבעה נבנו מאוחר יותר, באופן יחסי לשאר בתי המושבה, והם כבר הושפעו בסגנונם מהסגנון הבינלאומי לפיו נבנו מרבית הבתים החדשים של תל אביב בשנות ה-30, טרם נטישת המושבה. כיום הרחוב הוא חלק מרובע העסקים של תל אביב והוא מקביל לאזור העסקים של רחוב החשמונאים והוא חלק מפרויקט דרום הקריה. במסגרת פרויקט זה נבנו עד כה בקצהו המזרחי של הרחוב, בסוף שנות ה-90, שלושה מגדלי משרדים - מגדל המילניום, מגדל התיכון ומגדל פלטינום ולידם תחנת משנה של חברת החשמל. עם החברות השוכנות במתחם המגדלים נמנות החברה לישראל, כימיקלים לישראל ו-KPMG. במגדל התיכון שוכנים משרדי מבקר המדינה. במגדל המילניום שוכנת מסעדת "מסה", של השף אביב משה. בקצה הרחוב מצוי "יקב טמפלרי" ליד המושבה הגרמנית-טמפלרית "שרונה" ובצמוד לשוק האוכל המקורה הגדול בישראל שרונה מרקט.
סרטבה
המבצר החשמונאי אלכסנדריון (כיום סרטבה)
לאחר שאלכסנדריון נהרס יחד עם שאר המבצרים על ידי גביניוס, ברח אריסטובולוס השני מרומא והתכוון לבנות מחדש את אלכסנדריון, אך גביניוס הקדימו ומנע ממנו לתפוס את המקום. אריסטובולוס נמלט למכוור וניסה לבצר את המקום מחדש. הוא החזיק מעמד יומיים ונכנע אלכסנדריון מתואר כ"מבצר חזק ונהדר בראש הר גבוה".
רחוב הארבעה
מבנה
ברחוב זה שוכנים גם משרדי מבקר המדינה ומרכז השלטון המקומי בישראל.
סרטבה
המבצר החשמונאי אלכסנדריון (כיום סרטבה)
מקור נוסף המזכיר את הורקניה ומבצרים אחרים הוא ההיסטוריון היווני סְטְרָבוֹ, המציין כי "הוא (פומפיוס) ציווה להרוס את החומות כולן והשמיד, עד כמה שהיה בכוחו, את קני הליסטות ואת מבצרי המחסנים של הטירנים. כי היו שניים כאלה במעברים המוליכים ליריחו תרכס וטאורוס, וכן גם אלכסנדריון והורקניון ומכוור, וליזיאס ואלה שליד פילדלפיה וסקיתופוליס שבגליל".
רחוב הארבעה
מבנה
בעבר שכנה ברחוב זה החנות המרכזית למכירת פרסומי הממשלה, עד לסגירתה של ההוצאה לאור של משרד הביטחון.
סרטבה
המבצר החשמונאי אלכסנדריון (כיום סרטבה)
הורדוס ציווה על אחיו הצעיר פירורא להקים מחדש את חומות אלכסנדריון בזמן מאבקו בכוחותיו של המלך החשמונאי האחרון מתתיהו אנטיגונוס. המבצר מוזכר גם בסיפור אודות חשדותיו של הורדוס בשני בניו - אלכסנדר ואריסטובלוס כמי שמנסים להתנקש בחיי אביהם. בפני הורדוס הוצג מכתב שבו פונה אלכסנדר בנו אל מפקד מבצר אלכסנדריון ומבקש ממנו כי לאחר ההתנקשות באביהם יתיר לו ולאחיו אריסטובלוס לבוא אל המבצר ולהשתמש בנשק ובכלי המלחמה שבו. מאוחר יותר, לאחר שהורה על הריגת בניו, ציווה הורדוס להעביר את גופותיהם למבצר אלכסנדריון ולטמון אותם בקבר אלכסנדר השני, שהיה אביה של מרים החשמונאית - אמם של שני הבנים.
רחוב הארבעה
מגדלי הארבעה
בשנת 2017 נחנך מתחם מגדלי הארבעה, שני מגדלי משרדים בגובה 160 ו-152 מטר שביניהם טרקלין "תלוי" ולובי משותפים.
סרטבה
המבצר החשמונאי אלכסנדריון (כיום סרטבה)
בחפירות שנערכו בסרטבה נחשפו שרידים מהתקופה החשמונאית, בהם חלקי עמודים וכותרות. הארכאולוג אהוד נצר, שחפר במקום, הניח שגם בתקופה החשמונאית היו בסרטבה אגפים מפוארים, אך לא ניתן לאשש זאת בוודאות עד לעריכת חפירות נוספות במקום.
רחוב הארבעה
מתחם גבעון
לאורך הקטע הדרומי של הרחוב קיימת שורת מבני משרדים כחלק מ"מתחם גבעון" הנמצא בין הרחובות הארבעה מצפון, החשמונאים מדרום וקרליבך במערב. מתחם זה הוקם על ידי עיריית תל אביב-יפו במהלך שנות ה-60 על אדמות הטמפלרים הפנויות, כדי לפתח אזור זה כאזור מסחר ועסקים. המתחם המכונה גם "מתחם הארבעה" כולל בנייני משרדים טוריים נמוכים הבנויים בצורת מלבן המקיף רחוב פנימי קטן בשם גבעון (על שם העיר התנ"כית גבעון) שיועד לחניון עבור העסקים במקום. לאורך כל בנייני המתחם בנויה אכסדרה מסחרית הממשיכה לקרליבך ולאכסדרה הראשית של רחוב אבן גבירול ובכך מהווה רצף לשטח המסחר המקורה (באופן דומה להמשך האכסדרה של אבן גבירול באזור כיכר רבין וכיכר מסריק).
סרטבה
המבצר החשמונאי אלכסנדריון (כיום סרטבה)
מערכת מים מרשימה הובילה מים מסכר בוואדי קרוב, דרך סיפוֹן, אל בורות מים גדולים המצויים למרגלות המבצר. קטעים רבים מן התעלה, הסיפון ובורות המים שרדו עד היום.
רחוב הארבעה
מתחם גבעון
בגגות הבניינים הוקמו: "מרפסות פנימיות" בין הקומות האחרונות הפונות אל כיכר גבעון.
סרטבה
זיהויים נוספים
יש חוקרים (ויקטור גרן, ועוד) המזהים את אלכסנדריון בח'רבת ע'רבה - דרומית למעלה לבונה. נמצאו בחורבה זו לבנים מסותתות בסגנון חשמונאי, מקווה ומערכת מסתור מימי מרד בר כוכבא.
מצפור המוסטרה
מצפור המוסטרה הוא מצפור ממזרח לסרטבה, הצופה לכיוון בקעת הירדן. מהמצפור ניתן לראות בלילה את אורות רבת עמון, בירת ממלכת ירדן.
רחוב הארבעה
מתחם גבעון
לאורך האכסדרה הדרומית של הרחוב מצויות מסעדות רבות, שבזכותן הפך הרחוב לשם דבר כרחוב של מסעדות. בשיתוף פעולה עם מסעדות אלה התחילה המסורת השנתית של פסטיבל "טעם העיר" של תל אביב. ברחבת הסינמטק ובצד זה של רחוב הארבעה נערכים אירועים תרבותיים שונים בהם "טעם העיר" אשר החל שם וברחבת גבעון בשנת 1996 ומאוחר יותר עבר לפארק הירקון כדי לאפשר לקהל גדול יותר להגיע.
מרחוב גבעון אל הקמת כיכר גבעון
בשנת 2010 החל מיזם שיפוץ ברחוב גבעון הנמצא באחריותה של החברה העירונית "אחוזות החוף" בין רחוב הארבעה לבין שדרות החשמונאים ודומה מאוד במראהו אל רחוב צקלג הסמוך אליו ואשר שימש את בתור חניון פרטי את כל בעלי העסקים סביבו. במסגרת המיזם החניון הפנימי במפלס הקרקע הפך לחניון תת-קרקעי בו 1,000 מקומות חניה ומעליו הפך הרחוב אל כיכר עירונית בשם "כיכר גבעון" שבו הוקמו כניסות חדשות עבור החנויות שנמצאות בצדם השני של הבניינים. המיזם בוצע ומתופעל בשיטת ה-BOT (בנה-הפעל-העבר). חברת גינדי השקעות זכתה במכרז שהוציאה עיריית תל אביב להקמה ותפעול החניון למשך 20 שנה. הקמת החניון והכיכר הסתיימה ביוני 2015.
החל מנובמבר 2016, מתקיים בכיכר פעמיים בשבוע שוק עתיקות ויד שנייה, שעבר מכיכר צינה דיזנגוף.
ג'ון די
ג'ון די (אנגלית: John Dee; 13 ביולי 1527–1608) היה מתמטיקאי, אסטרונום, אסטרולוג, גאוגרף ואוקוטוליסט אנגלי וולשי ידוע, וכמו כן היה היועץ של המלכה אליזבת הראשונה, וקיים קשרים עם שני השרים החזקים שלה, סר פרנסיס וולסינגהם והברון ברלי. די הקדיש את רוב חייו ללימודי אלכימיה, גילוי עתידות, ו-פילוסופיה הרמטית. מעט מאוד ידוע על משפחתו של די. ג'ון די היה גם המרגל של המלכה, והראשון בשירות החשאי הבריטי שנטל את הקוד "007", שהמספר 7 ייצג את עצמו ושני האפסים את עיני המלכה, וכשלוש מאות שנה לאחר מכן בחר הסופר הבריטי איאן פלמינג לכנות כך את ג'יימס בונד. די עסק גם בעולם המדע וגם בעולם הקסם בדיוק בתקופה שבה הובחנו כשונים.
השכלתו
די למד בבית הספר של קתדרלת צ'למספורד, ומשם הצטרף לסגל האקדמי בקולג' סנט ג'ון באוניברסיטת קיימברידג'. הוא נכנס לעולם המדע והקסם בימיהם הראשונים. כאחד האנשים הידועים בזמנו, הוא הרצה באולמות התצוגה באוניברסיטת פריז כשעוד היה בשנות העשרים לחייו. ג'ון היה מקדם נלהב של המתמטיקה, ואסטרונום מכובד, מומחה בניווט, ומדריך לקפטנים לעתיד של מסעות התגלית של אנגליה (די יצר את האמרה "האימפריה הבריטית"). בביתו הייתה לו ספרייה בת 2000 ספרים, שהייתה בזמנו הספרייה הגדולה ביותר באנגליה. בנוסף, די התעניין מאוד ברוג'ר בייקון, שהיה פילוסוף אנגלי. כשמת לאונרד דיגס (ממציא הטלסקופ) נהפך ג'ון לאפוטרופוס של בנו תומאס דיגס, שערך והפיץ את ספריו של אביו
מאגיה
בזמן לימודיו, הוא החל להתעמק בתורות הקסם ובפילוסופיה ההרמטית, והקדיש את השליש האחרון של חייו למטרות אלו בלבד. אדוארד קלי, אנגלי ממעמד נמוך שכנע אותו שהוא מסוגל לדבר עם מלאכים בשפה שנקראה "השפה החנוכית" לפי ג'ון די, ובשנת 1584 הם הגיעו לפראג, שנחשבה בזמנם לבירת הכישוף של אירופה, ושם שוכנע, על ידי אדוארד קלי ו"המלאכים שלו", שעליו לשרוף את אוסף ספריו, וכך עשה. לפי דעה, הוא קיבל את כתב יד וויניץ' ממנזר בפראג, ומשם להנרי השמיני. הוא המציא את גביש הפחם שלאחר מכן כונה גם המראה המאגית, כפי שנכתב עליו בספר "המלאך בחלון המערבי" מאת גוסטב מירינק.
בתרבות הפופולרית
די מככב בסדרה הסודות של ניקולס פלמל בן האלמוות בתור אנטגוניסט לצד ניקולו מקיאוולי ורבים אחרים.
שירה של להקת ההבי מטאל הבריטית איירון מיידן "האלכימאי" מתוך אלבומה הגבול הסופי עוסק בדמותו של די.
אוסטרוב
ברוסיה
}}
תחנת הרכבת התחתית קינגס קרוס סיינט פנקראס
קינגס קרוס סיינט פנקראס היא תחנת רכבת תחתית ברובע קאמדן של לונדון, באנגליה. תחנה זו היא העמוסה ביותר מבין תחנות הרכבת התחתית של לונדון ומשרתת הן את נוסעי תחנת הרכבת קינגס קרוס והן את נוסעי סיינט פנקראס. התחנה נמצאת באזור מספר 1 בחלוקת האזורים של הרכבת התחתית של לונדון.
תחנת מעבר
קינגס קרוס סיינט פנקראס היא תחנת המעבר הגדולה ביותר ברשת הרכבת התחתית של לונדון ומשרתת 6 קווים שונים על-גבי 4 רציפי מסילות רכבת נפרדים: